open-index/open-wikipedia-markdown huggingface dataset:
Homofonia (kielitiede)

**Homofonia** kielitieteessä tarkoittaa samalla tavalla lausuttavia mutta eri asioita tarkoittavia (mahdollisesti eri tavoin kirjoitettavia) sanoja, esim. englannin *through* ja *threw*. Taajasti homofonisia kieliä ovat muun muassa klassinen kiina ja japanin kieli. Eurooppalaisista kielistä ranskassa on huomattavan paljon samalla tavalla ääntyviä sanoja, joista useimmat kuitenkin kirjoitetaan eri tavoin.

## Lähteet
Olli Peltonen

**Olli Uolevi Peltonen** (6. lokakuuta 1915 Orimattila – 20. maaliskuuta 1987 Lammi) oli suomalainen taidemaalari. 

Olli Peltonen asui nuoruutensa Orimattilassa, vaikutti myöhemmin Hyvinkäällä ja lopulta Hämeenlinnan Lammilla. Peltonen ei käynyt taidekouluja, mutta opiskeli Avoimessa Taidekoulussa, jossa moni tuon ajan taiteilija aloitti uransa. Peltonen viihtyi mielellään taidepiireissä ja hankki oppia sitä kautta. Toimeentulon itselleen ja perheelleen toi teurastajan ammatti Osuusliikkeen palveluksessa. Olli Peltonen oli monipuolinen taiteilija. Hän maalasi sekä öljy- että akvarelliväreillä ja oli erityisen taitava muotokuvapiirtäjä. Hänen käsialaansa ovat mm. Lammin Osuuskaupan  johtokunnan muotokuvat 1950-luvulta.

Peltosen vanhemmat olivat konemestari Sulo Peltonen (1887–1920) ja ompelija Fanny Vivika Peltonen (o.s. Heino).

## Lähteet

## Aiheesta muualla
* MyHeritage: Sulo Peltonen
Laura kesäleirillä

**Laura kesäleirillä** on Tuija Lehtisen kirjoihin perustuva nuorten televisiodraamasarja, joka esitettiin Yle TV2 -kanavalla vuonna 2004. Se on jatkoa *[[Laura (televisiosarja)|Laura]]*-sarjalle (2002).

Sarja kertoo Laurasta (Oona Louhivaara) ja hänen ystävästään Jennasta (Elina Mikkola), jotka lähtevät ystäviensä kanssa kesäleirille. Mukana on vanhoja ja uusia ystäviä.

Lauran tarina sai jatkoa kolmannessa sarjassa *[[Laura kaupungissa]]*. Kaikki sarjat on uusittu myöhemmin Ylellä.

## Näyttelijöinä
* Oona Louhivaara – Laura
* Elina Mikkola – Jenna
* Max Ovaska – Niko
* Camilla Oksanen – Tytti
* Joni Virtanen — Tauski
* Konsta Hietanen – Pauli
* Julius Lavonen – Marko
* Matti Leino – Pierre
* Enni Borgström – Ronja
* Meri Nenonen – Nanna
* Valtteri Roiha – Simo
* Hilkka Kiiskinen – Tyyne
* Tarja Pääkkönen – Markon äiti
* Vilma Vuorio – Tauskin työkaveri
* Donata Pennanen – Emmi
* Erja Ilmasti – Paulin äiti
* Juha-Pekka Palonen – Paulin isä

## Aiheesta muualla
* ''Laura kesäleirillä'' verkkosivut
Laura kaupungissa

**Laura kaupungissa** on Tuija Lehtisen kirjoihin perustuva nuorten televisiodraamasarja, joka esitettiin Yle TV2 -kanavalla vuonna 2005. Sarja on jatkoa sarjoille *[[Laura (televisiosarja)|Laura]]* ja *[[Laura kesäleirillä]]*.

*Laura kaupungissa* kertoo Laurasta (Oona Louhivaara) ja hänen ystävästään Jennasta (Elina Mikkola), jotka muuttavat kahdestaan Helsinkiin opiskelemaan. Tytöt saavat töitä, rakastuvat ja ovat vähällä joutua takaisin kotiin luottamuspulan takia. Sarjassa nuoret ovat teinejä, joilla on teinien ongelmia. Lauran ja Jennan mukana kaupungissa seikkailee myös vanhoja ja uusia ystäviä. Kaikki kolme Laura-sarjaa on uusittu myöhemmin Ylellä.

## Näyttelijänä
* Oona Louhivaara – Laura
* Elina Mikkola – Jenna
* Max Ovaska – Niko
* Camilla Oksanen – Tytti
* Konsta Hietanen – Pauli
* Enni Borgström – Ronja
* Jussi Hautala – Rasse
* Mikko Vanhala – Nalle
* Tarja Heinula – Lauran äiti
* Riitta Salminen – Jennan äiti
* Mari Turunen – Irkku
* Tuukka Tiihonen – Jennan työkaveri
* Kikka Rytkönen – kassatäti
* Petteri Pennilä – humalainen mies
* Hekku Jokelainen – Rassen kaveri
* Jose Viitala – Rassen kaveri
* Esko Mäkelä – opettaja
* Jani Lemberg - portsari

## Aiheesta muualla
* Imdb.com
Pierre Beauchamp

**Pierre Beauchamp** tai **Beauchamps** (1631–1705) oli ranskalainen koreografi, balettitanssija ja säveltäjä. Hän johti Ludvig XIV:n hovibalettia ja toimi Pariisin oopperan balettimestarina. Beauchamp suunnitteli monia Jean-Baptiste Lullyn säveltämiä baletteja ja sävelsi musiikkia Molièren teksteihin.

## Elämä
Pierre Beauchamp syntyi vuonna 1631, ja hänet kastettiin 30. lokakuuta. Hän syntyi sukuun, jonka jäsenistä monet ovat olleet tunnettu hoviviulisteja. Pierre oli 14-lapsisen perheen 12. lapsi. Hänet koulutettiin sekä muusikoksi että tanssijaksi.

Beauchamp esiintyi ensimmäisen kerran vuonna 1648 hovibaletissa nimeltä *Le dérèglement des passions*. Tämän jälkeen hän tanssi muun muassa useassa baletissa kuningas Ludvig XIV:n kanssa, jota tämä myös opetti.

Beauchamp nimitettiin vuonna 1661 kuninkaan baletin ensimmäiseksi johtajaksi, mikä asetti hänet vastuuseen kaikista hovissa esitetyistä baleteista. Koreografina Beauchamp teki paljon yhteistyötä säveltäjä Jean-Baptiste Lullyn kanssa. He suunnittelevat usein yhdessä esityksen musiikit ja liikkeet. Beauchampin toinen läheinen kumppani oli Molière. Hän sävelsi musiikit ja teki koreografiat Molièren balettiin *[[Les Fachêux]]*.

Beauchamp teki 1671 koreografian *[[Pomone (ooppera)|Pomoneen]]*, joka oli ensimmäinen Pariisin oopperassa esitetty ooppera. Hänet valittiin seuraavana vuonna Pariisin oopperan eli Musiikin ja tanssin kuninkaallisen akatemian balettimestariksi. Beauchampin vuonna 1681 tuottama *[[Triomphe de l’Amour]]* oli ensimmäinen baletti, jossa esiintyi myös ammattilaisnaistanssijoita.

Beauchamp jatkoi kuninkaan baletin johtajana ja Pariisin oopperan balettimestarina vuoteen 1687. Samana vuonna kuoli hänen yhteistyökumppaninsa Jean-Baptiste Lully. Beauchamp kehitti uransa aikana myös tanssinotaatioita, ja vuonna 1704 hän haastoi kilpailijansa Raoul-Auger Feuillet’n oikeuteen plagioimisesta. Beauchamp hävisi kuitenkin jutun.

## Tyyli ja merkitys
Beauchampia pidetään sekä taidokkaana tanssijana että koreografina. Tanssijana hän loisti muun muassa *[[Luettelo balettitermeistä#Pirouette|pirouetteissa]]* ja harjoitteli myös *[[Luettelo balettitermeistä#Tour en l'air|tour en l’aireja]]*. Hänen sanotaan olleen ensimmäisiä, jotka onnistuivat *tour en l’airissa*.

## Lähteet
*
*

### Viitteet

## Aiheesta muualla

*Beauchamp César.org-sivustolla
Saksan XXVI armeijakunta

**Saksan XXVI armeijakunta** () oli Saksan maavoimien yhtymä toisessa maailmansodassa.

## Perustaminen
Liikekannallepanon yhteydessä perustettiin 22. elokuuta 1939 Itä-Preussissa Führungsstab z.b.V. 1, joka tunnettiin Puolan sotaretken aikana komentajansa  mukaisesti nimellä armeijakunta Wodrig.

## Osallistuminen sotatoimiin
Armeijakunta liitettiin Itä-Preussissa olevaan pohjoisen armeijaryhmän 3. armeijaan, jonka mukana se hyökkäsi 1. syyskuuta Puolaan. Sotatoimien päätyttyä armeijakunnan esikunnan alainen ainoa divisioona siirrettiin Niederheiniin, jossa se liitettiin osaksi armeijaryhmä B:n 6. armeijaa.

## Komentajat
Armeijakunnankomentajina olivat:
* tykistönkenraali Albert Wodrig perustaminen – 1. lokakuuta 1942
* jalkaväenkenraali Ernst von Leyser 1. lokakuuta 1942 - 1. heinäkuuta 1943
* panssarikenraali Gustav Fehn 1. heinäkuuta - 19. elokuuta 1943
* jalkaväenkenraali Ernst von Leyser 19. elokuuta - 31. lokakuuta 1943
* jalkaväenkenraali Carl Hilpert 31. lokakuuta 1943 - 1. tammikuuta 1944
* jalkaväenkenraali Martin Grase 1. tammikuuta - 15. helmikuuta 1944
* jalkaväenkenraali Anton Grasser 15. helmikuuta - 11. toukokuuta 1944
* tykistönkenraali Wilhelm Berlin 11. toukokuuta  - 15. kesäkuuta 1944
* jalkaväenkenraali Anton Grasser 15. kesäkuuta - 6. heinäkuuta 1944
* jalkaväenkenraali Gerhard Matzky 6. heinäkuuta 1944 - antautumiseen

## Lähteet
Euroopan parlamentin varapuhemies

**Euroopan parlamentin varapuhemies** on henkilö, joka johtaa istuntoa Euroopan parlamentissa puhemiehen ollessa estynyt. Parlamentti valitsee parlamenttikauden alussa järjestettävässä äänestyksessä yhteensä 14 varapuhemiestä.

## Euroopan parlamentin varapuhemiehet
16. heinäkuuta 2024 alkaneelle kaudelle valittiin varapuhemiehiksi seuraavat parlamentin jäsenet:

## Lähteet
Nainen joka voitti kaikki

**Nainen joka voitti kaikki** () on Allan Dwanin ohjaama ja D. W. Griffithin tuottama yhdysvaltalainen mykkä melodraama vuodelta 1916. Elokuvan pääosissa ovat Norma Talmadge, J. W. Johnston ja Marie Chambers, ja sen käsikirjoituksen laativat ohjaaja Dwan ja Robert Shirley.

Elokuvan tuotantoyhtiönä toimi Fine Arts Film Company, ja sen levitti Triangle Film Corporation. *Nainen joka voitti kaikki* sai ensi-iltansa Yhdysvalloissa 22. lokakuuta vuonna 1916. Elokuvasta tehtiin uudelleenfilmatisointi vuonna 1925. *Nainen joka voitti kaikki* on säilynyt nykypäivään asti, ja elokuvan kopiota säilötään muun muassa George Eastman Housen taidemuseossa ja Suomen elokuva-arkistossa.

## Juoni

Varakkaalla Frederic Harmonilla ja hänen taiteilijavaimollaan Naomilla on idyllinen avioelämä, mutta heidän lapsensa syntymän jälkeen Naomista tulee pakkomielteinen äitiyteen ja sivuuttaa Fredericin kokonaan, jolloin yksinäinen Frederic ihastuu Helen Crew’iin. Vamppimainen Helen onnistuu vakuuttamaan Fredericin, että Naomi on ollut uskoton hänelle erään entisen vangin kanssa. Tapaus johtaa riitaisaan oikeudenkäyntiin, jossa Naomi haluaa avioeron yhteydessä yksinhuoltajuuden ja valehtelee, että Frederic ei ole lapsen isä. Oikeudenkäynnin tauon aikana Frederic saa selville, että entinen vanki on Helenin entinen rakastaja. Frederic saa tietää muitakin salaisuuksia Helenin hämärästä menneisyydestä, ja loppujen lopuksi Frederic päättää palata Naomin kanssa yhteen ja aloittaa tämän kanssa puhtaalta pöydältä.

## Näyttelijät

## Lähteet

## Aiheesta muualla
* 
* 
* 
* ''Nainen joka voitti kaikki'' Silent eran sivuilla 
* ''Nainen joka voitti kaikki'' TCM Movie Databasessa
Rangpurin kieli

**Rangpuri** on indoarjalainen kieli, jota puhutaan Rangpurin alueella Bangladeshin pohjoisosassa. Kielellä on noin 15 miljoonaa puhujaa ja sitä kirjoitetaan bengalilaisilla kirjaimilla.

## Lähteet
Mirco Müller

**Mirco Müller** (s. 21. maaliskuuta 1995 Winterthur, Sveitsi) on sveitsiläinen jääkiekkopuolustaja. San Jose Sharks varasi isokokoisen Müllerin ensimmäisellä kierroksella 18. pelaajana vuonna . Hänen vahvuuksiinsa kuuluu pelinlukutaidot, pelikäsitys, sijoittuminen sekä fiksut ratkaisut sekä kiekon kanssa että ilman kiekkoa. Müllerin kiekolliset taidot ovat kuitenkin varsin keskinkertaiset, mikä on hidaste hänen nousulleen tähtipuolustajaksi asti.

## Ura
### Seuraura
Müller on EHC Winterthurin kasvatti. Hän siirtyi 15-vuotiaana Kloten Flyersiin kaudeksi 2010–2011. Kaudella 2011–2012 Müller debytoi vain 16-vuotiaana seuran National League A -joukkueessa, jossa hän sai tililleen seitsemän runkosarjaottelua tehden niissä yhden maalin. WHL-joukkue Everett Silvertips varasi Müllerin 11. pelaajana . Hän siirtyi joukkueeseen kaudeksi 2012–2013 ja teki 63 runkosarjaottelussa tehot 6+25=31 sekä kuudessa playoff-ottelussa yhden syöttöpisteen. Müller nimettiin kauden päätteeksi joukkueensa vuoden tulokkaaksi.

San Jose Sharks varasi Müllerin ensimmäisellä kierroksella 18. pelaajana . Hän teki jo saman vuoden syyskuussa kolmivuotisen tulokassopimuksen joukkueen kanssa, mutta lähetettiin harjoitusleirin päätteeksi kuitenkin takaisin Silvertipsiin. WHL-kautensa 2013–2014 päätteeksi, huhtikuussa 2014 Müller siirtyi San Josen farmijoukkue Worcester Sharksin vahvuuteen. Hän sai siellä tililleen yhdeksän runkosarjaottelua tehden niissä kaksi syöttöpistettä.

Syksyn 2014 harjoitusleirin päätteeksi Müller otti paikansa San Jose Sharksin NHL-kokoonpanosta. Hän teki näin ollen NHL-debyyttinsä kauden 2014–2015 avauskierroksella 8. lokakuuta 2014 vieraissa Los Angeles Kingsia vastaan. Müller sai ottelussa jääaikaa 17.54 minuuttia. NHL-uransa avausmaalin hän teki 30. lokakuuta 2014 vieraissa Minnesota Wildia vastaan.

### Maajoukkueura

Müller oli voittamassa MM-hopeaa vuoden 2018 MM-kilpailuissa.

Müller pelasi alle 20-vuotiaiden MM-kilpailuissa vuosina 2013, 2014 ja 2015, joista viimeisimmässä turnauksessa hän toimi Sveitsin varakapteenina. Vuoden 2013 turnauksessa hänellä oli joukkueen paras teholukema (+7). Müller pelasi myös alle 18-vuotiaiden MM-kilpailuissa vuonna 2013, jolloin hän toimi Sveitsin varakapteenina ja palkittiin joukkueen top-3-pelaajana. Müller toimi myös joukkueen kapteenina kaudella 2012–2013. Vuoden 2012 turnaus häneltä jäi väliin loukkaantumisen vuoksi. 

Müller pelasi myös alle 18-vuotiaiden Ivan Hlinkan muistoturnauksessa vuonna 2011 ja edusti samana vuonna myös alle 17-vuotiaiden maajoukkuetta Euroopan nuorten olympiafestivaaleissa.

## Muuta
Müllerin pikkusisko Alina oli voittamassa naisten jääkiekon olympiapronssia Sotšin olympiakisoissa 2014.

## Tilastot

## Lähteet
*
*

### Viitteet
Matti Leskelä

**Matti Jaakko Iikka Leskelä** (s. 19. heinäkuuta 1929 Lohja) on suomalainen filosofian maisteri, koulutoimenjohtaja ja näytelmäkirjailija.

## Teoksia
* *Tervastanssi*, 1959 kuunnelma, esitetty Yleisradiossa
* *Kolme outoa miestä*, 1962 huvikuunnelma, esitetty Yleisradiossa
* *Kyläpoloneesi* : komedia. 1962, näytelmä esitetty Imatran teatterissa
* *Sormet*, Tampereen Työväenteatteri 1960

## Lähteet
* 
* Näytelmät.fi : Matti Leskelä

### Viitteet
Aarne Salminen (opettaja)

**Aarne Salminen** (27. heinäkuuta 1929 Pyhäjärvi Ol – 8. syyskuuta 1999 Helsinki) oli suomalainen opettaja ja näytelmäkirjailija.

Salminen kirjoitti ylioppilaaksi Ylivieskan lukiosta vuonna 1950 ja valmistui filosofian kandidaatiksi vuonna 1954. Hän työskenteli vuodesta 1955 aina eläkkeelle jäämiseensä saakka 1994 äidinkielen opettajana helsinkiläisessä Munkkiniemen yhteiskoulussa. Hän oli myös Munkkiniemen keskikoulun ja lukion apulaisrehtorina 1959–1964 sekä Munkkiniemen yhteiskoulun vararehtorina 1972–1994. Salminen sai 1960-luvulla lehdistössä kritiikkiä päätöksestään käyttää lukion kirjallisuuden opetuksessa kohua herättänyttä modernia kirjallisuutta kuten Hannu Salaman *[[Juhannustanssit|Juhannustansseja]]*.

Salminen kirjoitti joulunäytelmän *Suomalainen evankeliumi* (1969). Hän toimitti vuonna 1985 koululaisille lyhennetyn version Elias Lönnrotin vuonna 1862 julkaisemasta Kalevalan versiosta.

## Teoksia
* *Kirjoitustehtäviä eri asteille : valikoima aineiden aiheita* ; kirj. Aarne Salminen, Viljo Tervonen. Weilin + Göös, Helsinki 1966
* *Suomalainen evankeliumi* : joulunäytelmä ; kuvitus Rainer Nyholm. Weilin + Göös, Helsinki 1969
* *Asunto-osakeyhtiö Ulvilantie 29 40 vuotta*. Helsinki 1997 (Ote kirjasta Asunto-osakeyhtiö Ulvilantie 29:n kotisivulla )

## Toimitustöitä
* *Yhdeksän sarjaa lyriikkaa* ; toim. Aarne Salminen ja Viljo Tervonen. Weilin + Göös, Helsinki 1969, 3. painos 1971
* *LC Helsinki - Munkkiniemi 1955-1975* ; toim. Aarne Salminen ; taitto ja piirrokset Rainer Nyholm. Lions club Helsinki - Munkkiniemi, Helsinki 1975
* *Lyhyt Kalevala* ; Elias Lönnrotin 1862 tekemän lyhennelmän mukaan toim. Aarne Salminen. Suomalaisen Kirjallisuuden Seuran toimituksia 415. Helsinki 1985, 2. painos 1986, 3. painos 2001
* *Muncca 60 : Munkka - munkkalaisuus - MYK* ; seniorien kirjoituksista toimittanut Aarne Salminen. Munkkiniemen yhteiskoulu, Helsinki 1998

## Lähteet
* 
* SKS kirjat : Lyhyt Kalevala
* Jorma Rytkönen: Apulaisrehtori Aarne Salminen (maksullinen artikkeli) Helsingin Sanomat 17.9.1999.
Poppy

**Poppy** on Edward Josén ohjaama ja käsikirjoittama yhdysvaltalainen mykkä melodraama vuodelta 1917. *Poppyn* pääosissa ovat Norma Talmadge ja Eugene O’Brien.

Ohjaaja José oli laatinut käsikirjoituksen Cynthia Stockleyn romaanin ja Ben Tealin ja John P. Ritterin näytelmän pohjalta. Elokuvan tuottajana oli Talmadgen aviopuoliso Joseph M. Schenck. *Poppyn* myötä Talmadgen ja O’Brienin yhteistyöstä tuli niin suosittua yleisön keskuudessa, että he tekivät *Poppyn* jälkeen vielä kymmenen elokuvaa yhdessä. Heidän 11. ja viimeinen elokuvansa ilmestyi vuonna 1925.

*Poppyn* tuotantoyhtiönä oli Norma Talmadge Film Corporation ja levittäjäyhtiönä Lewis J. Selznick Enterprises. Elokuva sai Yhdysvaltain ensi-iltansa 4. toukokuuta vuonna 1917. Elokuva on muuten kadonnut lukuun ottamatta kahden kelan materiaalia, joka elokuvasta on säilynyt. Elokuvan kahta kelaa säilytetään Yhdysvaltain kongressin kirjastossa.

## Juoni

Pahoinpidelty orpo Poppy Destinn (Norma Talmadge) karkaa Afrikan sisämaassa sijaitsevasta kodistaan ja eksyy viidakkoon. Kun alkuasukas alkaa jahdata Poppya takaa, eräs Carson (Eugene O’Brien) pelastaa hänet. Pelon sokaisemana Poppy ei halua aluksi tulla pelastetuksi, mutta lopulta hän tajuaa olevansa turvassa. Hänet viedään suojaan naisia halveksivan Luce Abingerin (Frederick Perry) kotiin. Aluksi Abinger haluaa adoptoida Poppyn, mutta lopuksi hän avioituu tämän kanssa. Poppy ei hääseremonian aikana ymmärrä mitä on tapahtumassa, koska se pidetään ranskaksi. Kun Abinger on matkoilla, kuumeesta kärsivä Carson hoipertelee Abingerin puutarhaan, missä hän tapaa Poppyn. He rakastelevat, ja kun Carson toipuu kuumeesta, hän luulee kuvitelleensa koko tapaamisen. Heidän tapaamisensa johtaa Poppyn raskauteen. Abinger raivostuu lapsen synnyttyä, ja Poppy pakenee häntä Lontooseen. Lontoossa Poppy menettää lapsensa ja kokee monia muitakin vaikeuksia, kunnes hänestä tulee menestynyt kirjailija. Kun Poppy palaa Afrikkaan, hän tapaa Carsonin, joka yrittää turhaan palauttaa mieleensä heidän viimeisimmän tapaamisensa. Abingerin ja Poppyn avioliitto mitätöidään, minkä jälkeen Poppy ja Carson ovat vapaita avioitumaan.

## Näyttelijät

## Lähteet

## Aiheesta muualla
* 
* 
* ''Poppy'' Silent era -sivustolla 
* ''Poppy'' TCM Movie Databasessa
Luettelo Game Boy -peleistä

Tämä on **luettelo [[Game Boy]]n peleistä**.
__NOTOC__

## 0-9

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## Q

## R

## S

## T

## U

## V

## W

## X

## Y

## Z

## Katso myös
* Luettelo Game Boy Color -peleistä
* Luettelo Game Boy Advance -peleistä
* Nintendo eShop
KHL:n varaustilaisuus 2014

**KHL:n varaustilaisuus 2014** oli KHL-liigan kuudes varaustilaisuus. Se järjestettiin 7.–8. toukokuuta 2014 Pietarissa, Pietarin jääpalatsissa. Varaustilaisuudessa varattiin yhteensä 206 pelaajaa viidessä kierroksessa. Varaustilaisuuden ensimmäinen varausvuoro arvottiin kuluneen kauden heikoimpien joukkueiden kesken. Arvonnan voitti Metallurg Novokuznetsk, joka käytti vuoronsa varatakseen hyökkääjä Kirill Kaprizovin omasta juniorijoukkueestaan.

Varattavissa oli vuonna 1997 syntyneet tai sitä nuoremmat pelaajat. Varatun pelaajan oikeudet säilyvät varaavalla joukkueella siihen saakka kunnes pelaaja täyttää 22 vuotta. Jokaisella joukkueella on mahdollisuus suojata oma juniorinsa, mikäli jokin toinen joukkue yrittää varata tämän. Suojaamista voi käyttää viisi kertaa ja epäonnistunutta varausta seuraa aina uusi vuoro.

## Varaukset

### Kierros 1

### Kierros 2

### Kierros 3

### Kierros 4

### Kierros 5

## Lähteet
Luettelo Game Boy Color -peleistä

Tämä on **luettelo [[Game Boy Color|Game Boy Colorille]] julkaistuista peleistä**.
__NOTOC__

### Markkina-alueet

### Luettelo julkaistuista peleistä

## Katso myös
* Luettelo Game Boy -peleistä
* Luettelo Game Boy Advance -peleistä
* Nintendo eShop

## Lähteet
Percivall Pott

**Percivall Pott** (6. tammikuuta 1714 – 22. joulukuuta 1788) oli englantilainen kirurgi, yksi ortopedian perustajista. Sen ohella häntä pidetään ensimmäisenä ympäristöperäisen syövän havaitsijana.

Pott toimi apulaiskirurgina St Bartholomew’n sairaalassa 1744–1749 ja kirurgina 1749–1787. Hän edisti suuresti ortopedisia hoitokeinoja ja muun muassa esti kollegoitaan amputoimasta hänen jalkaansa pahan murtuman jälkeen ja osoitti sen paranevan lastoitettuna. Hänen 1768 ilmestynyt oppikirjansa muutti hoitotapoja Englannissa, ja sen kääntäminen ranskaksi ja italiaksi muutti käytäntöjä myös etenkin Ranskassa.

Vuonna 1775 Pott kiinnitti huomionsa nuohoojilla yleiseen kivespussin ihosyöpään ja yhdisti sen nokialtistukseen. Hän oletti noen vaikuttavan iholla suoraan syöpää aiheuttavasti, ja tämä havainto vahvistettiin koe-eläintutkimuksissa 1930-luvulla. Sitä pidetään ensimmäisenä osoituksena ympäristökemikaalin aiheuttamasta syövästä.

## Lähteet
* Komulainen H. Mutageenisuus, karsinogeenisuus ja teratogeenisuus, s. 133–142, kirjassa Koulu M, Mervaala E, Tuomisto J.: Farmakologia ja toksikologia, 8. p. Kustannus Oy Medicina, 2012. . Luettavissa myös verkossa: http://www.medicina.fi
* Gallo MA. History and scope of toxicology, kirjassa Klaassen C, toim., Casarett and Doull's Toxicology. McGraw-Hill, New York 2013. .
* Gordon R. The alarming history of medicine. St. Martin's Press, New York 1994. .
The Safety Curtain

**The Safety Curtain** on Sidney Franklinin ohjaama ja Joseph M. Schenckin tuottama yhdysvaltalainen mykkä melodraama vuodelta 1918. Elokuvan pääosia tähdittävät Norma Talmadge ja Eugene O’Brien.

Ohjaaja Franklin ja Paul West laativat elokuvan käsikirjoituksen Ethel M. Dellin novellin pohjalta. *The Safety Curtainin* tuotantoyhtiönä oli Norma Talmadge Film Corporation ja levittäjäyhtiönä Select Pictures Corporation. Elokuva sai Yhdysvaltain ensi-iltansa 10. heinäkuuta vuonna 1918. *The Safety Curtainin* kopiota säilytetään muun muassa Los Angelesin Kalifornian yliopiston elokuva-arkistossa.

## Juoni

Lontoolaisessa varieteeteatterissa syttyy tuhoisa tulipalo. Teatterin tanssijan, Puckin (Norma Talmadge), pelastaa Intiassa työskentelevä kapteeni Merryon (Eugene O’Brien). Seuraavana päivänä Puck saa tietää teatteripalossa kuolleet ihmiset. Menehtyneiden joukkoon on listattu Puckin julma ja pahoinpitelevä aviomies Vulcan (Anders Randolf), joka työskenteli voimamiehenä vaudeville-teatterissa. Puck rakastuu pelastajaansa Merryoniin, jonka kanssa hän lähtee Intiaan. Lähtiessään Puck toivoo, että Vulcanin kuolema olisi totta, koska menehtyneiden lista oli epävirallinen. Puck ja Merryon elävät onnellisina, kunnes Puckia Lontoossa kosiskellut Sylvester (Gladden James) ilmaantuu paikalle. Sylvester uhkaa ottaa yhteyttä elossa ja Mumbaissa olevaan Vulcaniin, jos Puck ei alistu hänen tahtoonsa. Kun Puck kieltäytyy, Sylvester sähköttää Vulcanille viestin. Vulcan vakuuttaa tuhota Merryonin uran, jos Puck ei palaa hänen luokseen. Puck jättää Merryonille anteeksipyyntöviestin ja menee Vulcanin mökille. Puck saa tietää, että Vulcan on sairastunut koleraan. Kun heikko Vulcan yrittää pahoinpidellä Puckin, hän kaatuu kuolleena maahan kovan rasituksen takia. Merryon saapuu paikalle ja ottaa Puckin syliinsä.

## Näyttelijät

## Lähteet

## Aiheesta muualla
* 
* 
* ''The Safety Curtain'' Silent eran sivustolla 
* ''The Safety Curtain'' TCM Movie Databasessa
Mirja Rutanen

**Mirja Tuulikki Rutanen** (o.s. **Paavola**; 25. heinäkuuta 1929 Tampere – 10. syyskuuta 2008 Helsinki) oli suomalainen kauno- ja tietokirjallisuuden suomentaja.

## Ura
Rutanen opiskeli Helsingin yliopistossa romaanista filologiaa, taidehistoriaa sekä psykologiaa; koulutukseltaan hän oli filosofian kandidaatti (1952). Hän toimi lehtialalla, ennen kuin ryhtyi suomentajaksi.

Rutanen suomensi erityisesti sosiologian, psykologian ja psykoterapian alan kirjallisuutta, muun muassa Sigmund Freudin teoksia. Hän suomensi myös kaunokirjallisuutta ja lastenkirjallisuutta.

Mirja Rutanen oli professori Martti Paavolan tytär, ja hänen aviopuolisonsa oli tietokirjailija-psykologi Erkki Rutanen vuodesta 1954. Perheeseen syntyi kolme tytärtä.

## Teoksia
* *Tunnelmantekijän keittokirja*. Weilin + Göös, Helsinki 1966
* *Tytär ja äiti: Naisten suhteiden psykologiaa*. Otava 1982
* *Nainen ja mies naimisissa toistensa ja työnsä kanssa*. Otava 1984

## Toimitteita
* *Sukupuolielämän tietokirja: 12 tekstikuvaa*. Tekijät Martti Paloheimo, Mauri Rouhunkoski, Mirja Rutanen. Otava 1965
* *Naisia: Viisikymmentäyksi suomalaista naista puhuu avoimesti omista kokemuksistaan ja tunteistaan*. Otava 1979

## Suomennoksia
* *[[Nainen Berliinissä|Nainen Berliinissä: Autenttinen päiväkirja Berliinistä 20.4.–22.6.1945]]*. Esipuheen kirjoittanut C. W. Ceram. Gummerus 1960
* Robert K. Massie: *Nikolai ja Aleksandra*. Tammi 1968
* Benjamin Spock: *Tervettä järkeä lastenhoitoon*. Englanninkielisen alkuteoksen uud. painoksesta lyh. ja Suomen oloihin soveltaen toim. Mirja Rutanen. Otava 1969
* David Reuben: *Kaikki mitä olet aina halunnut tietää seksistä – mutta et ole koskaan uskaltanut kysyä*. Suuri suomalainen kirjakerho, Helsinki 1971
* Sylvia Plath: *Lasikellon alla*. Otava 1975
* Shere Hite: *Hite-raportti: Hätkähdyttävä tutkimus naisen seksuaalielämästä*. Otava 1978
* Sigmund Freud: *Vitsi ja sen yhteys piilotajuntaan*. Love kirjat, Helsinki 1983
* Alice Miller: *Alussa oli kasvatus: Kätketty julmuus ja väkivallan juuret*. WSOY 1985
* C. G. Jung: *Unia, ajatuksia, muistikuvia*. Muistiin merkinnyt ja toimittanut Aniela Jaffé. WSOY 1985
* Bruno Bettelheim: *Satujen lumous: Merkitys ja arvo*. WSOY 1984
* Bruno Bettelheim: *Kyllin hyvät vanhemmat: Kirja lastenkasvatuksesta*. WSOY 1988
* Alice Miller: *Kätketty avain*. WSOY 1989
* Sigmund Freud: *[[Toteemi ja tabu|Toteemi ja tabu: Eräitä yhtäläisyyksiä villien ja neuroottisten sielunelämässä]]*. Esipuhe Antti Eskola. Love kirjat, Helsinki 1989
* Peter Gay: *Freud*. Suomentanut Mirja Rutanen; bibliografisen esseen ja huomautukset suomentanut Anna Rutanen. Otava 1990
* C. G. Jung: *Kohti totuutta: poleemisia esseitä*. Valikoinut Franz Alt. Suomentanut Mirja Rutanen. WSOY 1991
* Sigmund Freud: *Johdatus narsismiin ja muita esseitä*. Suomentanut Mirja Rutanen; valikoineet Ilpo Helén ja Mirja Rutanen. Love kirjat, Helsinki 1993
* Sigmund Freud: *[[Uni ja isänmurha|Uni ja isänmurha: Kuusi esseetä taiteesta]]*. Valikoinut ja suomentanut Mirja Rutanen; johdanto Mikael Enckell. Love, Helsinki 1995

## Palkinnot
* J. A. Hollon palkinto 1991

## Lähteet
Nova Kah’ovka

**Nova Kah’ovka** (, ) on Hersonin alueella Etelä-Ukrainassa sijaitseva kaupunki. Kaupunki sijaitsee Dneprin alajuoksulle rakennettua Kah’ovkan tekojärveä rajaavan voimalaitospadon äärellä, 7 kilometriä Kah’ovkan kaupungista lounaaseen. Aluekeskus H’ersoniin on 78 kilometriä.

Vuoden 2021 alun arvio kaupungin asukasluvuksi oli 45&nbsp;069 (vuonna 2013: 47&nbsp;852). Heinäkuuhun 2020 saakka kaupunki muodosti Nova Kah’ovkan kaupunkipiirin (63&nbsp;225 as., 2013), johon kuului myös Tavrijskin kaupunki (11&nbsp;001 as.) ja Dniprjanyn (, 4&nbsp;372 as.) kaupunkityyppinen taajama sekä maaseutuasukkaita. Heinäkuusta 2020 lähtien aiemman kaupunkipiirin alueet ovat olleet osa laajempaa Kah’ovkan piiriä.


Kuva:Nova Kakhovka administrative centr.jpg |Kaupungin hallintorakennus.
Гребля і Каховська ГЕС 12.jpg|Kah’ovkan vesivoimalaitos tuottaa vuosittain yli 1 terawattituntia sähköä.
Kuva:Triumphal arch over Nova Kakhovka locks.jpg|Juhlava portti Nova Kah’ovkan padon ohittavan vesitien suluilla.


## Katso myös
* Kah’ovkan vesivoimalaitos

## Lähteet

## Aiheesta muualla

* Kaupungin perustietoja Ukrainan parlamentin sivustolla  (rada.gov.ua)
MM-tatti

**MM-tatti** on vuosittain pidetty leikkimielinen kilpailu, jossa kilpaillaan herkkutattien poimimisen mestaruudesta. MM-tatti-kisat järjestetään Joensuussa entisen Kiihtelysvaaran kunnan alueella. Kisapäivänä järjestetään kisakeskuksessa samanaikaisesti  Tattikarnevaali-tapahtuma. 2020-luvulla kilpailua ei ole järjestetty.

## Säännöt

Kisoissa kilpaillaan siitä, kuka kerää eniten I ja II luokan herkkutatteja. Vuoden 2013 ja 2014 kisoissa voi kerätä myös kantarelleja. Kilpailuaika on kaksi tuntia. Kolmosluokan tatteja tai muita sieniä ei hyväksytä. Kilpailualue pysyy salaisuutena lähtöhetkeen saakka. Järjestäjät huolehtivat mahdollisesta kuljetuksesta kilpailualueelle ja takaisin kisakeskukseen.

Kilpailijat asetetaan paremmuusjärjestykseen kerätyn tattimäärän painon mukaan. Kilpailuun hyväksytään sallitussa ajassa, sallitulta alueelta kerätyt tatit. Varsinaista tattituntemusta ei kilpailussa tarvita, sillä kilpailutuomarit luokittelevat tatit.

## Historia
MM-tatti pidettiin ensimmäisen kerran elokuussa 2008 Joensuun Kiihtelysvaarassa. Tällöin kisoissa oli yksilösarja. Vuonna 2009 yksilösarjan lisäksi mukana oli joukkuesarja ja vuoden 2010 kisoissa oli kolme sarjaa; yksilö-, joukkue ja nuorisosarja alle 18-vuotiaille. MM-tatin historia juontaa juurensa vuoteen 1994, jolloin silloisessa Kiihtelysvaaran kunnassa järjestettiin kylätapahtuma nimeltä Elosalama. Vuosittaisessa Elosalamassa oli ohjelmanumeroina erilaisia kilpailuja kyläläisille ja joka vuosi tapahtumassa oli eri teema. Tatit tulivat mukaan aluksi kilpailuna, jossa tapahtumaan piti tuoda suurin tatti. Myös reseptikilpailuja pidettiin. Ensimmäiset MM-kisat saivat syntynsä siitä, kun tapahtuman vetäjä Juhani Nuutinen pyysi rahaa tattien keruun SM-kilpailuihin. Silloinen kaupunginjohtaja Juhani Meriläinen vastasi kieltävästi, mutta lupari rahoitusta, jos järjestettäisiin MM-kisat.

Vuosien mittaan herkkutatin poimimisen MM-kisoissa ja tattikarnevaaleissa on ollut juontajina ja esiintyjinä mm. Riitta Väisänen, Aki Parviainen, Ari Vatanen, Sari Tamminen ja Jaakko Salonoja. Vuonna 2009 tapahtumassa oli Tattiradio, joka teki suoraa lähetystä metsästä tapahtumapaikalle kylätalolle.

## Lähteet
Svitlovodsk

**Svitlovodsk** () on Kirovohradin alueella, Ukrainassa sijaitseva kaupunki. Vuoden 2001 väestönlaskennan mukaan kaupungissa oli tuolloin 50&nbsp;094 asukasta. Vuoden 2013 alun arvio kaupungin asukasluvuksi oli 46&nbsp;613.


Kuva: Svitlovodsk7.jpg| Kaupungin itäpuolella sijaitsevan Krementšukin mukaan nimettyä Dneprin vesivoimalaa Svitlovodskissa.
Kuva: | .


## Lähteet

## Aiheesta muualla

* Kaupungin perustietoja Ukrainan parlamentin sivustolla  (rada.gov.ua)
Novovolynsk

**Novovolynsk** (, ) on Ukrainan luoteisosassa, Volynian alueen Volodymyr-Volynskyin piirissä sijaitseva kaupunki. Vuoden 2013 alun arvio kaupungin asukasluvuksi oli 53&nbsp;199.

## Lähteet

## Aiheesta muualla

* Kaupungin perustietoja Ukrainan parlamentin sivustolla  (rada.gov.ua)
Dibentsepiini

**Dibentsepiini** (*Deprex*, *Neodit*) on vanha, ei nykyään käytössä oleva , trisyklinen masennuslääke. 1970-luvun kirjallisuus mainitsee usein tämän lääkeaineen. 1990-luvun lääkeaineita koskeva kirjallisuus ei sen sijaan dibentsepiiniä enää mainitse. Sen hoitovaikutus muistutti suurelta osin imipramiinia, vaikka olikin ainoana edustajana omassa eriytetyssä lääkeaineryhmässään: nimeltä *dibentsodiatsepiinit*. Lääkkeen hoitovaikutuksen kohdistus oli antidepressiivinen eli toimintakykyä parantavaa ja mielialaa kohottavaa, ei niinkään anksiolyyttistä eli ahdistuneisuutta poistavaa lajia.

Dibentsepiinia pidettiin sikäli turvallisena lääkkeenä, että itsetuhoiset potilaat eivät välttämättä pystyneet tekemään itsemurhaa tämän lääkeaineen yliannostelulla. Lähde kuvasi 1&nbsp;000 - 3&nbsp;200 mg:n suuruisten yliannostusten ottaneilla, esiintyneen tajunnan tason laskua sekä tilapäistä verenpaineen alenemista.

## Lääkkeen annostelumuodot ja lääkeainevahvuudet

Dibentsepiinia oli käytettävissä ainoastaan oraalisesti eli suun kautta otettavina tableteina. *Deprex*ia (Novo) oli saatavilla 50 ja 100 mg vahvuisina tableteina. *Neodit*ia (Sandoz) oli sitäkin kahtena eri vahvuutena: 80 ja 240 mg. Vuorokausiannostelun enimmäisraja oli suhteellisen korkea, muihin samaan lääkeryhmään kuuluviin verrattaviin tuotteisiin nähden: 720 mg/vrk. Normaalin lääkeaineannostelun terapeuttinen hoitovahvuus oli 3x 100 mg, eli 300 mg/vrk.

## Vasta-aiheet lääkkeen käytölle

Lääkettä ei pitänyt käyttää epilepsiasta, eturauhasen liikakasvusta, sydämen vajaatoiminnasta taikka glaukoomasta kärsivillä potilailla. Raskaus oli sekin käytön esteenä tälle lääkkeelle. MAO:n estäjien suhteen tuli noudattaa 14 vrk mittaista varoaikaa, jottei pääsisi syntymään hengelle vaarallista serotoniinioireyhtymää.

## Interaktiot eli yhteisvaikutukset

Lääke vahvisti eli oli potensoivaa adrenaliiniin ja noradrenaliiniin nähden. Adrenaliinin vaikutus kolminkertaistui ja noradrenaliinin vaikutus 9-kertaistui.

## Lääkkeen aiheuttamat haittavaikutukset

Dibentsepiinin aiheuttamat haittavaikutukset olivat antikolinergisiä ja saman suuntaisia kuin muillakin tämän lääkeaineryhmän eli TCA-tyyppisillä tuotteilla.

## Lähteet

*Tuomi, Alfering & Olli: *Lääkkeet ja niiden käyttö*. SHKS/Wsoy, Helsinki, 1977. . (s. 181-182)

## Aiheesta muualla
* DrugBank: Dibenzepin
Roller Derbyn SM-sarja

**Roller Derbyn SM-sarja** (entinen Roller Derby Suomi Cup) on Suomen korkein roller derbyn sarjataso. Sarjaa on pelattu vuodesta 2013 lähtien. Kyseessä on vanhin Euroopassa pelattava kansallinen
roller derby -sarja.

## Sarjajärjestelmä

### Runkosarja

Joukkueet pelaavat yksinkertaisen runkosarjan, jonka jälkeen neljä parasta jatkavat lopputurnaukseen. Ottelut pelataan miniturnauksina jolloin jokaiselle joukkueelle tulee koti- ja vieraspelien lisäksi puolueettomalla kentällä pelattuja otteluita.

### Lopputurnaus

Neljä parasta joukkuetta pääsevät lopputurnaukseen. Välierissä runkosarjan voittaja pelaa neljänneksi sijoittunutta ja toiseksi sijoittunut kolmanneksi sijoittunutta joukkuetta vastaan. Välierien voittajat kohtaavat loppuottelussa ja häviäjät pronssiottelussa.

### Putoaminen ja nouseminen

SM-sarjan viimeiseksi sijoittunut joukkue menettää sarjapaikkansa 1. Divisioonan voittajalle. Divisioonan voittajajoukkueen kieltäytyessä sarjapaikasta toiseksi ja kolmanneksi sijoittuneet joukkueet saavat sijoitustensa mukaisessa järjestyksessä mahdollisuuden nousta SM-sarjaan. Kieltäytymisten tai luopumisten myötä myös pääsarjan viimeiseksi sijoittunut joukkue saattaa jatkaa pääsarjassa.

## Joukkueet kaudella 2024–2025

## Kaikkien aikojen mitalikolmikot

## Historia
Vuonna 2013 Suomen kuusi suurinta roller derby -seuraa kilpaili ensimmäistä kertaa lajin kansallisesta mestaruudesta Roller Derby Suomi Cupissa. Sarja koostui seitsemän turnausta käsittävästä runkosarjasta ja runkosarjan neljän parhaan joukkueen finaaliturnauksesta. Kausi sijoittui kalenterivuoden mukaan ja finaaliturnaus järjestettiin marraskuussa 2013.

Roller Derby Suomi Cupin ensimmäiset neljä kautta pelattiin kalenterivuoden mukaisesti, mutta vuoden 2017 aikana siirryttiin talvikauden yli pelattavaan sarjaan. Kausi 2017 pelattiin pelkän finaaliturnauksen muodossa, ja siihen osallistui neljä parhaiten edellisellä kaudella sijoittunutta joukkuetta. Syksyllä aloitettiin ensimmäinen talvikauden yli pelattava SM-sarjakausi.

Kaudeksi 2018–2019 sarjan nimi vaihtui Roller Derby Suomi Cupista SM-sarjaksi.

Maailmanlaajuisen koronaviruspandemian vuoksi SM-sarjan kausi 2019–2020 jäi kesken eikä seuraavia kahta kautta pelattu lainkaan. Roller derbyn sarjatoiminta käynnistyi Suomessa uudelleen syksyllä 2022.

## Lähteet

## Aiheesta muualla
* Roller Derby Finlandin virallinen sivu
Roller Derby Suomi Cupin kausi 2013

**Kausi 2013** oli Roller Derby Suomi Cupin ensimmäinen kausi. Mestaruuden voitti Kallio Rolling Rainbow, joka voitti myös runkosarjan.

## Runkosarja

## Lopputurnaus
Lopputurnaus pelattiin 2.11.2013 Helsingissä.

## Lähteet

## Aiheesta muualla
*Flat Track Stats
Roller Derby Suomi Cupin kausi 2014

**Kausi 2014** oli Roller Derby Suomi Cupin toinen kausi. Runkosarjan neljä parasta pääsivät lopputurnaukseen, joka pelattiin Tampereella. Runkosarjan viimeinen karsii ensi kauden cup-paikasta I-divisioonan voittajan kanssa. Mestaruuden voitti Helsinki Roller Derby, joka voitti myös runkosarjan.

## Runkosarja

Kahden tai useamman joukkueen päätyessä tasapisteisiin, runkosarjan sijoitukset ratkaistaan järjestyksessä: 1. keskinäisten ottelujen pisteet, 2. keskinäisten otteluiden piste-ero, 3. keskinäisten otteluiden tehdyt pisteet, 4. kaikkien otteluiden piste-ero, 5. kaikkien otteluiden tehdyt pisteet, 6. arpa. Joukkueiden välinen järjestys ratkaistaan sijoitus kerallaan.

## Lopputurnaus
Lopputurnaus pelattiin 8.11.2014 Tampereella.

## Putoamiskarsinta
I-divisioonan voittaja Porvoo Roller Derby luovutti oikeuden karsintaotteluun, minkä johdosta I-divisioonan toiseksi sijoittunut Oulu Roller Derby peri osallistumisoikeuden karsintaotteluun.  Karsintaottelussa 22.11. Lahti voitti Oulun 189-166 säilyttäen sarjapaikkansa. 

## Lähteet

## Aiheesta muualla
*Flat Track Stats
*Flat Track Stats, finaaliturnaus
Saksan 11. armeija

**Saksan 11. armeija** () oli Saksan maavoimien armeijatason yhtymä toisessa maailmansodassa. 

## Historia
Wehrkreis IV perusti 5. lokakuuta 1940 Leipzigissa armeijan esikunnan nimellä Kommandostab Leipzig. Huhtikuussa 1941 esikunta siirrettiin Müncheniin osaksi Wehrkreis VII:ää, jolloin se sai nimekseen Kommandostab München. Se oli Romaniaan sijoitettujen joukkojen esikuntana 24. toukokuuta – 22. kesäkuuta 1941 ja esikunta nimettiin 22. kesäkuuta 11. armeijaksi. Armeijan esikunnasta muodostettiin 21. marraskuuta 1942 armeijaryhmä Donin esikunta, jolloin armeija lakkasi olemasta.

Armeija perustettiin uudelleen 26. tammikuuta 1945 Pommerissa. Maaliskuusta alkaen armeija osallistui länsirintaman sotatoimiin ja se antautui liittoutuneille 21. huhtikuuta.

## Komentajat
Armeijankomentajina olivat:
*kenraalieversti Eugen Ritter von Schobert 5. lokakuuta 1940 - 12. syyskuuta 1941 (kaatunut)
*marsalkka Erich von Manstein 12. syyskuuta 1941 - uudelleen nimeämiseen
*General der Waffen-SS Felix Steiner 28. tammikuuta - maaliskuu 1945
*jalkaväenkenraali Otto-Maximilian Hitzfeld 2.-8. huhtikuuta 1945
*tykistönkenraali Walther Lucht 8. huhtikuuta 1945 - antautumiseen

## Lähteet
Fosforitribromidi

**Fosforitribromidi** (PBr3) on fosforin ja bromin muodostama epäorgaaninen molekyyliyhdiste. Ainetta käytetään pääasiassa orgaanisen kemian synteeseissä bromaavana reagenssina.

## Ominaisuudet
Fosforitribromidi on huoneenlämpötilassa väritöntä nestettä. Yhdiste ei liukene veteen, mutta reagoi voimakkaasti veden kanssa ja muodostaen vetybromidia ja fosforihappoa ja höyryää tämän vuoksi joutuessaan kosketuksiin ilmankosteuden kanssa. Laboratoriomittakaavassa tätä voidaan hyödyntää vetybromidin valmistamiseen. Aine reagoi myös alkoholien kanssa. Fosforitribromidi liukenee eräisiin orgaanisiin liuottimiin kuten dietyylieetteriin, trikloorimetaaniin ja tetrakloorimetaaniin sekä rikkihiileen.

## Valmistus ja käyttö
Fosforitribromidia valmistetaan alkuaineistaan. Punainen tai valkoinen fosfori liuotetaan rikkihiileen tai bentseeniin ja liuokseen lisätään bromia ja kuumennetaan noin 130&nbsp;°C:n lämpötilaan. Reaktio on voimakas ja eksoterminen. Fosforipentabromidi hajoaa kuumennettaessa muodostaen fosforitribromidia ja bromia.

Fosforitribromidia käytetään bromausreagenssina orgaanisissa synteeseissä muun muassa alpratsolaamin ja metoheksitaalin valmistuksessa. Primääristen ja sekundääristen alkoholien kanssa se reagoi muodostaen alkyylibromideja ja karboksyylihapot se bromaa happobromideiksi. Alkoholien kanssa reaktiossa muodostuu ensin fosfiittiesteri, joka reagoi sivutuotteena muodostuvan vetybromidin kanssa nukleofiilisella substituutiolla muodostaen alkyylibromidin. 
:

Fosforitribromidia voidaan käyttää myös palamista estävänä aineena. Yhdistettä voidaan käyttää myös muiden fosforiyhdisteiden kuten fosforitrifluoridin valmistuksessa.

## Lähteet
Sadrin kieli

**Sadri** on indoarjalainen kieli, jota puhuu äidinkielenään noin 3,3 miljoonaa ihmistä Intian itäosassa, erityisesti Jharkhandin osavaltiossa. Se kuuluu bihar-kielten ryhmään ja sen läheisiä sukukieliä ovat muun muassa bhodžpuri ja maithili.

Sadria voidaan kirjoittaa joko bengalilaisilla kirjaimilla tai devanagarilla.

## Lähteet
Madden NFL Arcade

***Madden NFL Arcade*** on vuonna 2009 julkaistu amerikkalainen jalkapallo -aiheinen videopeli. Pelin kehitti EA Tiburon ja julkaisi EA Sports. Se julkaistiin PlayStation 3:lle ja Xbox 360:lle PlayStation Networkin ja Xbox Live Arcaden kautta.

## Pelistä
Madden NFL Arcade on enemmän hauskuuteen pohjatuva peli, jossa pelataan viisi vastaan viisi peliä. Siinä on mukana kaikki NFL-sarjan joukkueet kaudelta 2009. Pelissä on kaksi pelitilaa, normaali pikapeli ja nettipeli.

## Vastaanotto ja arvostelu
Peli sai pääosin keskinkertaisia arvosanoja. IGN sivusto antoi muun muassa molemmille alustoille pelin arvosanaksi 6.5/10.  GameSpot puolestaan antoi 5.5/10, koska peli oli lähinnä yksinkertaistettu versio Madden NFL -videopeleistä, eikä se sisällä turnausta tai sarjaa.

## Lähteet
Maj

**Maj** on naisen etunimi.  Nimi on mahdollisesti syntynyt lyhentymänä Maja-nimestä, mutta
merkitsee useissa kielissä myös toukokuuta.

Suomessa Maj-nimisiä naisia on Digi- ja väestötietoviraston tietojen mukaan ollut kesäkuun 2025 loppuun mennessä 1&nbsp;299. Maj'n nimi­päivä on suomen­ruotsalaisen kalenterin mukaan 2. heinäkuuta, joka on myös Majan, suomenkielisessä kalenterissa muun muassa Maijan nimipäivä.

## Tunnettuja Maj-nimisiä

* Maj Bylock (1931–2019), ruotsalainen kirjailija 
* Maj-Lis Ehnberg (1924–2003), suomenruotsalainen runoilija
* Maj Granlund (1893–1985), suomenruotsalainen runoilija 
* Maj-Len Grönholm, o.s. Eriksson (1952–2009), Miss Suomi 1972 
* Maj-Len Helin (1922–2008), suomalainen taitoluistelija
* Maj-Lis Holmberg (1922–1997), suomenruotsalainen yliopiston lehtori, kääntäjä ja runoilija 
* Maj-Inger Klingvall (s 1946), ruotsalainen poliitikko ja ministeri
* Maj Kuhlefelt (1931–2018), suomalainen muotitaiteilija 
* Maj Lind (1876–1942), suomalainen liikemiehen leski ja lahjoittaja, Maj Lind -pianokilpailun perustaja
* Maj-Lis Lööw (s. 1936), ruotsalainen poliitikko, ministeri ja europarlamentaarikko
* Maj-Britt Nilsson (1924–2006), ruotsalainen näyttelijä
* Maj Helen Nymoen, o.s. Sorkmo (s. 1969), norjalainen maastohiihtäjä
* Maj-Lis Pitkänen (s. 1945), suomalainen toimittaja ja kirjailija
* Maj-Lis Rajala (1930–2023), suomalainen balettitanssija, koreografi ja balettipedagogi 
* Maj-Len Remahl (s. 1942), suomalainen ammattiyhdistysjohtaja
* Maj-Lis Rosenbröijer (1926–2003), suomalainen maisema-arkkitehti
* Maj Sjöwall (1935–2020), ruotsalainen kirjailija
* Maj-Lis Steiner (s. 1962), suomalainen tilintarkastaja, dosentti ja tietokirjailija
* Maj Britt Theorin (1932–2021), ruotsalainen poliitikko
* Maj-Lis von Wachenfeldt, *Maja Rydman* (1911–1948), suomenruotsalainen runoilija
* Maj-Britt Wikström-Nikander (s. 1949), suomalainen kirjailija ja sarjakuvataiteilija

## Lähteet
NHL-kausi 2014–2015

**NHL-kausi 2014–2015** oli National Hockey Leaguen 97. kausi. Sen aikana 30 joukkuetta pelasi kukin 82 ottelua. Runkosarja alkoi keskiviikkona 8. lokakuuta 2014 neljällä ottelulla ja päättyi lauantaina 11. huhtikuuta 2015, jolloin ohjelmassa oli 15 ottelua. Runkosarjan päätöskierroksen lisäksi liigan kaikki joukkueet pelasivat samana päivänä kauden ensimmäisenä lauantaina 11. lokakuuta 2014. Stanley Cupin voitti Chicago Blackhawks, joka kukisti finaalisarjassa Tampa Bay Lightningin otteluvoitoin 4–2 ja otti seurahistoriansa kuudennen mestaruuden. Edellisen kerran Blackhawks oli voittanut Stanley Cupin vuonna 2013.

Ennen kauden alkua Phoenix Coyotes otti uudeksi nimekseen Arizona Coyotes. Nimenmuutos tapahtui virallisesti  aikaan, ja nimenvaihdon myötä joukkueen peliasuihin ja logoon tuli muutoksia kaudeksi 2014–2015. Joukkue tunnettiin nimellä Phoenix Coyotes vuodesta 1996 lähtien. Seuran kesällä 2013 ostanut omistajaryhmä IceArizona kuitenkin halusi, että nimi viittaisi Arizonan osavaltioon kokonaisuudessaan.

Kausi 2014–2015 oli ensimmäinen NHL-kausi, jona Nashville Predatorsin valmentajana ei toiminut Barry Trotz. Sen sijaan Trotz valmensi Washington Capitalsia.

Runkosarjan pistepörssin voitti Dallas Starsia edustanut Jamie Benn. Hän keräsi 82 ottelussa yhteensä 87 tehopistettä, joista 35 oli maaleja ja 52 syöttöpisteitä. Bennin ottelukohtainen pistekeskiarvo 1,06 oli NHL:n runkosarjan pistepörssin voittajalle alhaisin sitten kauden 1947–1948, jolloin Elmer Lach oli kyseisen tilaston kärkinimi, ja jos työsulkukausia ei oteta huomioon, Bennin kokonaispistemäärä oli runkosarjan pistekuninkaan pienin sitten kauden 1967–1968, jolloin Stan Mikita vei Art Ross Trophyn nimiinsä 87 pisteellään.

## Runkosarja
### Itäinen konfenrenssi

#### Atlantic-divisioona

#### Metropolitan-divisioona

New York Rangers voitti NHL:n runkosarjan ensimmäisen kerran sitten kauden 1993–1994, jolloin se vei myös Stanley Cupin.

### Läntinen konfenrenssi

#### Central-divisioona

#### Pacific-divisioona

Edellisellä kaudella mestaruuden voittanut Los Angeles Kings ei selviytynyt mukaan pudotuspeleihin.

### Pelaajatilastot

#### Tilastojen kärjessä

#### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, ± = [[Plus-miinus (jääkiekko)|plus-miinus]], RM = rangaistusminuutit*

## Pudotuspelit

### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Palkinnot

### Tähdistökentälliset

## Katso myös
* 

## Lähteet
Pohjanmaa (sanomalehti)

**Pohjanmaa** oli Vaasassa vuosina 1909–1912 ilmestynyt sanomalehti.

Vaasan ja Etelä-Pohjanmaan nuorsuomalaiset perustivat *Pohjanmaan* Ossian Ansaan julkaiseman ''Pohjan Pojan'' tilalle. Lehden talous oli heikko ja vuonna 1912 se luovutettiin A. F. Schützille, joka perusti sen tilalle ensin ''Vaasan Sanomat'' ja sitten ''Vaasan Lehden''.

*Pohjanmaa* ilmestyi vuodesta 1910 lähtien kolmesti ja vuonna 1912 kahdesti viikossa. Sen päätoimittajina työskentelivät Eetu Aaltio (1910), Oiva Raitis Kyrö (1910–1912) ja A. F. Schütz (1912).

## Lähteet

## Aiheesta muualla
* ''Pohjanmaa'' digitoituna kansalliskirjastossa
Pohjalainen (1910–1915)

**Pohjalainen** oli Vaasassa vuosina 1910–1915 ilmestynyt sanomalehti.

Lehden julkaisija ja vastaava toimittaja oli Ossian Ansas, jonka *[[Pohjan Poika]]* oli lakannut vuoden 1909 lopussa. Sen tilalla Ansas painoi ensin nuorsuomalaisten ''Pohjanmaata'' ja perusti sitten uuden lehden, joka ulkoasultaan oli ensimmäisen ''Pohjalaisen'' kopio. Edeltäjistään poiketen uusi *Pohjalainen* oli puolueisiin sitoutumaton, joskin linjaltaan kansallinen ja perustuslaillinen.

*Pohjalainen* oli Vaasan ensimmäinen kuudesti viikossa ilmestynyt sanomalehti. Journalistisesti kunnianhimoinen julkaisu osoittautui kuitenkin kannattamattomaksi ja vuonna 1915 Ansaan kirjapaino teki konkurssin. Pettynyt Ansas kuoli pian sen jälkeen.

## Lähteet

## Aiheesta muualla
* ''Pohjalainen'' digitoituna kansalliskirjastossa
Suomen joukkue lentopallon Maailmanliigassa 2014

**[[Suomen lentopallomaajoukkue]]** pelasi vuoden 2014 maailmanliigassa. Suomen lohkossa pelasivat toisen ryhmän lohkossa C lisäksi Australia, Belgia sekä Kanada.

Suomi oli vuonna 2014 mukana yhdeksättä vuotta perättäin ja kaikkiaan kymmenettä kertaa. Maailmanliigaa pelataan aiemmista vuosista poikkeavalla systeemillä, jossa joukkueet oli jaettu kolmeen eri katergoriaan. Suomi pelasi näistä keskimmäisessä, jossa on kolme neljän joukkueen lohkoa. Joukkueita on mukana Maailmanliigassa kaikkiaan kaikkiaan ennätykselliset 28.

Suomi sijoittui lohkossaan kolmanneksi voitettuaan kuusi ja hävittyään kuusi ottelua. Lohkon voitti Belgia, joka selvisi kakkosryhmän lopputurnaukseen Australiaan isäntäjoukkueen Hollannin ja Ranskan lisäksi.

## Joukkue

## Valmennusryhmä

* Päävalmentaja: Tuomas Sammelvuo 
* Kakkosvalmentaja: Nicola Giolito  
* Fysiikkavalmentaja: Tuomas Sallinen 
* Joukkueenjohtaja: Jaana Laurila  
* Tiedottaja Toni Flink 
* Lääkäri: Janne Pesonen  
* Lääkäri: Hannu Litmanen  
* Lääkäri: Jukka Siljander  
* Fysio: Jesse Kutila  
* Tilastomies: Kamil Soloducha  

## Ottelut

### C- lohkon sarjataulukko

## Muuta

Maailmanliigassa 2014 ovat debytoivat maajoukkueessa Eemeli Kouki, Ville Juntura ja Aleksi Mutka.
Pohjan Poika

**Pohjan Poika** oli Vaasassa vuosina 1904–1909 ilmestynyt sanomalehti.

Lehden perustaja ja julkaisija oli nuorsuomalaisten oikeistoa edustanut Ossian Ansas, jonka edellinen lehti ''Pohjalainen'' oli lakkautettu vuonna 1901. Linjaltaan perustuslaillisen *Pohjan Pojan* lyhyt suuruuden aika oli syksyn 1905 suurlakko Ansaan toimiessa yhtenä kaupungin lakkojohtajista. Myöhemmin se sortui Vaasan muiden lehtien kilpailuun ja kaupungin nuorsuomalaisten keskinäisiin riitoihin. Tilalle nuorsuomalaiset perustivat ''Pohjanmaan'' ja Ansas uuden ''Pohjalainen''-lehden.

Kolmesti viikossa ilmestyneen *Pohjan Pojan* päätoimittajana työskenteli Ossiaan Ansaan lisäksi Eino Salli vuosina 1908–1909.

## Lähteet

## Aiheesta muualla
* ''Pohjan Poika'' digitoituna kansalliskirjastossa
Pohjalainen (1889–1901)

**Pohjalainen** oli Vaasassa vuosina 1889–1901 ilmestynyt sanomalehti.

Vaasan ensimmäisen *Pohjalaisen* omistaja ja päätoimittaja oli nuorsuomalaisten oikeistoa edustanut Ossian Ansas, joka aikaisemmin oli työskennellyt ''Wasa Tidningin'' päätoimittajana. Journalistisesti taitava ja poliittisesti aktiivinen lehti menestyi hyvin aiheuttaen kilpailevan ''Vaasan Lehden'' kuoleman. Sortovuosina *Pohjalainen* oli jyrkän perustuslaillinen ja sai puolen vuoden lakkautustuomioon keväällä 1899. Kesäkuussa 1901 kenraalikuvernööri Bobrikov lakkautti sen pysyvästi. Vuonna 1905 Ansas perusti sen tilalle uuden lehden ''Pohjan Pojan''.

*Pohjalainen* ilmestyi vuodesta 1890 lähtien kahdesti, vuodesta 1894 kolmesti ja vuodesta 1899 neljästi viikossa. Sen levikki oli 6000 kappaletta vuonna 1899.

## Lähteet

## Aiheesta muualla
* ''Pohjalainen'' digitoituna kansalliskirjastossa